## Rješenje Ustavnog suda Republike Hrvatske broj U-III-903/2000 od 3. srpnja 2000.

### NN 69/2000 (17.7.2000.), Rješenje Ustavnog suda Republike Hrvatske broj U-III-903/2000 od 3. srpnja 2000.

# USTAVNI SUD REPUBLIKE HRVATSKE

1527

Ustavni sud Republike Hrvatske, u Vijeću trojice za odluči­va­nje o
ustavnim tužbama, sastav­ljenom od dopredsjednika Suda Jurice Malčića, kao
predsjednika Vijeća, te sudaca Ivana Matije i Milana Vukovića, kao članova Vijeća,
u postupku povodom ustavne tužbe »V. i o.« d.o.o. Z., koje zastupa predsjednik
Uprave Z. I., dipl. ing., na sjednici Vijeća održanoj dana 3. srp­nja 2000.
godine, jednoglasno je donio

## RJEŠENJE

I. Ustavna tužba se odbacuje.

II. Ovo rješe­nje objavit će se u »Narodnim novinama«.

Obrazloženje

1. Podnosite­lj je podnio ustavnu tužbu u svezi s Odlukom Vlade
Republike Hrvatske o dodjeli koncesije za zahvaća­nje voda za potrebe javne
vodoopskrbe poduzeću »V. i o.« d.o.o. Z., klasa: 325-01/98-01/54, urbroj:
5030116-98-1 od 23. trav­nja 1998. godine, objav­ljenoj u »Narodnim novinama«,
broj 63/98.

Ustavna tužba nije dopuštena.

2. Sukladno stajalištu Ustavnog suda Republike
Hrvatske izraženom u ovosudskom rješe­nju broj: U-II-722/1995, objav­ljenom u
»Narodnim novinama« broj 41/97, svaka odluka o dodjeli koncesija, neovisno o
području na kojem se donosi kao i tijelu koje donosi takvu odluku (tijela državne
uprave, a u slučaju koncesija Sabor Republike Hrvatske ili Vlada Republike
Hrvat­ske), autoritativna je i konkretna odluka s neposrednim pravnim učinkom,
dakle, upravni akt.

3. Navedeno
proizlazi iz či­njenice da odluku o dodjeli koncesije donosi javna vlast koja
ovom odlukom izražava svoju autoritativnu vo­lju, u konkretnom slučaju obvezujuću
za adresate odluke, dakle, za sve subjekte koji su se natjecali za dobiva­nje
kon­cesije, pri čemu je za pravni učinak ove odluke dostatna isk­lju­čivo vo­lja
samo jednog subjekta, nosite­lja javne vlasti. Ta­ko­đer, odlukom o dodjeli
koncesije rješava se individualan, konkretan kako po subjektima tako i po
stvari o kojoj se radi određeni slučaj. Naime, svaka takva odluka sadrži izreku
o pravnim subjektima koji su dobili koncesiju. Time je individualizirana i
odluka i pravna situacija u kojoj se ona donosi i na koju se odnosi.

Pravni učinak
odluke o dodjeli koncesije razvidan je iz či­njenice da se tom odlukom
neposredno stvara upravnopravni odnos između javne vlasti i koncesionara koji ­njome
stječe pravo na obav­lja­nje djelatnosti za koju je dobio koncesiju.

4. Prema tome,
navedena odluka Vlade Republike Hrvatske o dodjeli koncesije ima karakter
upravnog akta i protiv ­nje­ga se pozivom na odredbu članka 6. Zakona o
upravnim sporovima (»Narodne novine«, broj 53/91, 9/92 i 77/92) može pokrenuti
upravni spor pred Upravnim sudom Republike Hrvatske.

5. Prema članku 59. stavku 1. i stavku 2. Ustavnog zakona o Ustavnom
sudu Republike Hrvatske (»Narodne novine«, broj 99/99, u da­lj­njem tekstu: Ustavni
zakon) svaka fizička i pravna osoba može po iscrp­ljiva­nju dopuštenog pravnog
puta podnijeti ustav­nu tužbu ako smatra da joj je odlukom sudbene, upravne
vlasti ili drugih tijela koja imaju javne ovlasti, povrijeđeno jedno od ­njenih
Ustavom utvrđenih sloboda i prava čovjeka i građanina.

Stavkom 3. navedenog članka određeno je da je u stvarima u kojima je
dopušten upravni spor, dopušteni pravni put iscrp­ljen nakon što je odlučeno i
o tom pravnom sredstvu.

6. Iscrp­ljiva­nje dopuštenog pravnog puta postupovna je pret­po­stavka
dopustivosti zahtjeva ustavnosudske zaštite.

7. Tijekom ustavnosudskog postupka utvrđeno je kako je podnosite­lj
propušta­njem pokreta­nja upravnog spora pred Upravnim sudom Republike Hrvatske
u konkretnom slučaju propustio iscrpiti dopušteni pravni put, te je ­nje­gova
ustavna tužba utvrđena nedopuštenom.

8. Slijedom iznijetoga, a na teme­lju članka 68. Ustavnog zakona, riješeno
je kao u izreci.

Broj: U-III-903/2000
Zagreb, 3. srp­nja 2000.

USTAVNI SUD
REPUBLIKE HRVATSKE

Predsjednik

**Jurica Malčić,** v. r.

if !supportEmptyParas endif

if !supportEmptyParas endif

if !supportEmptyParas endif

Rješenje, NN 69/2000-1527